b'\n_START_ARTICLE_\nAphodius (underslekt)\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (6 - 9,5 millimeter), avlange, blanke skarabider, svarte eller r\xc3\xb8dlige p\xc3\xa5 farge. Hodet er spadeformet. Pronotum er fint punktert eller helt blankt. Dekkvingene er knapt synlig h\xc3\xa5rete (unntatt i den ytterste delen), blanke med 10 tydelige punktstriper, gjerne mer eller mindre r\xc3\xb8d- eller gulaktige. Beina er kraftige gravebein.\n_START_SECTION_\nLevevis\n_START_PARAGRAPH_\nDisse billene lever i m\xc3\xb8kk og er hyppigst p\xc3\xa5 steder der husdyr beiter. Mange av artene har g\xc3\xa5tt sterkt tilbake, trolig p\xc3\xa5 grunn av bruksendringer i landbruket, blant annet bruk av midler mot innvollsormer som er giftige for larvene.\n_START_SECTION_\nUtbredelse\n_START_PARAGRAPH_\nUnderslekten er utbredt i Palearktis, den vanligste arten Aphodius fimetarius er ogs\xc3\xa5 innf\xc3\xb8rt til Nord-Amerika.'